“Kweekburger” na museumProf. Mark Post met ‘n houertjie van die kweekvleis. Foto: ANP Die een kweekburger is opgeëet, maar sy “tweelingboetie” is gebalsem en aan die Museum Boerhaave in Nederland geskenk om bewaar te word. Die “kweekburger” was teen die middel van verlede jaar in die nuus toe prof. Mark Post van Maastricht daarin geslaag het om kweekvleis van die stamselle van ‘n koei te kweek. Slegs ‘n klein hoeveelheid is gekweek. ‘n Deel hiervan is in ‘n hamburger verwerk, wat te midde van groot fanfare in Londen aan fynproewers voorgesit is. Die Museum Boerhaave spesialiseer in innovasie in natuurwetenskaplike en mediese navorsing. Bron: Trouw